|  |  |  |  |
| --- | --- | --- | --- |
|  | **РЕПУБЛИКА СРБИЈА****АУТОНОМНА ПОКРАЈИНА ВОЈВОДИНА** | _logo- | **ФОНД ЗА ПРУЖАЊЕ ПОМОЋИ****ИЗБЕГЛИМ, ПРОГНАНИМ****И РАСЕЉЕНИМ ЛИЦИМА** |

На основу члана 3. став 6. и члана 19. Одлуке о оснивању Фонда за пружање помоћи избеглим, прогнаним и расељеним лицима (''Службени лист Аутономне Покрајине Војводине'', број 19/06), и члана 19. Статута Фонда за пружање помоћи избеглим, прогнаним и расељеним лицима од 1. фебруара 2007. године и Правилника о условима за пружање помоћи у виду бесплатног аутобуског превоза, "Иди-види посете" лицима избеглим и прогнаним из Републике Хрватске, а који имају пребивалиште на територији Аутономне Покрајине Војводине, **Фонд за пружање помоћи избеглим, прогнаним и расељеним лицима** расписује

**ЈАВНИ ПОЗИВ**

ЗА ПРУЖАЊЕ ПОМОЋИ У ВИДУ БЕСПЛАТНОГ АУТОБУСКОГ ПРЕВОЗА, "ИДИ - ВИДИ ПОСЕТЕ" ЛИЦИМА ИЗБЕГЛИМ И ПРОГНАНИМ ИЗ РЕПУБЛИКЕ ХРВАТСКЕ, А КОЈA ИМАЈУ ПРЕБИВАЛИШТЕ НА ТЕРИТОРИЈИ

АУТОНОМНЕ ПОКРАЈИНЕ ВОЈВОДИНЕ

I

 Расписује се јавни позив за превоз лица која су избегла и прогнана са територије Републике Хрватске, са пребивалиштем на територији Аутономне Покрајине Војводине, која су имала статус избеглог и прогнаног лица на подручју АП Војводине у периоду до дана ступања на снагу Одлуке о оснивању Фонда за пружање помоћи избеглим, прогнаним и расељеним лицима, 21. децембра 2006. године, без обзира на то да ли су тај статус у међувремену задржала или изгубила због прихватања држављанства Републике Србије.

II

 Циљ расписивања јавног позива је реализовање услуга бесплатног превоза лица избеглих и прогнаних са територије Републике Хрватске ради прибављања основне документације, подношења захтева за обнову и реализације других права у земљи порекла.

У овој години биће финансирани поласци на релацији: Нови Сад–Инђија–Стара Пазова–Батровци–Поповача–Петриња–Глина–Војнић–Слуњ–Кореница–Удбина–Грачац–Обровац–Бенковац и повратак на истој релацији.

Бесплатни аутобуски превоз реализоваће се у трајању од укупно четири дана, од среде до суботе. Полазак је у средом у касним поподневним часовима, а повратак у суботу у поподневним часовима.

III

Фонд за пружање помоћи избеглим, прогнаним и расељеним лицима ће разматрати само пријаве које су у складу са Јавним позивом и Статутом Фонда за пружање помоћи избеглим, прогнаним и расељеним лицима.

IV

Право на превоз има један члан породице и то једанпут у току календарске године, а изузетно два члана у оправданим случајевима, о чему одлучује Комисија, коју именује Управни одбор Фонда.

V

Подносиоци пријаве на јавни позив уз пријаву подносе следећу документацију:

1. Неки од доказа да је лице из члана 1. избегло или прогнано са територије Републике Хрватске.

2. Обједињену писмену изјаву о добровољном и на сопствену одговорност одласку у „Иди - види посету“ места у Републици Хрватској, да ће о сопственом трошку боравити на територији Републике Хрватске, као и да нема довољно материјалних средстава да самостално сноси трошкове пута.

 3. Фотокопију пасоша и личне карте.

VI

Пријава на јавни позив подноси се на обрасцу који се може подићи у просторијама Фонда за пружање помоћи избеглим, прогнаним и расељеним лицима, Нови Сад, Булевар Михајла Пупина број 25, а могуће их је добити и поштом. Непотпуне пријаве на јавни позив неће бити разматране.

VII

Јавни позив се покреће од 5. априла 2018. године. до утрошка обезбеђених средстава, а најкасније до 31. децембра 2018. године.

За први полазак у 2018. години пријаве се примају до 23. априла 2018. године. Сваког наредног месеца пријаве се примају најкасније 4 дана пре планираног поласка.

 **Додатне информације у вези са јавним позивом могу се добити сваког радног дана у Фонду за пружање помоћи избеглим, прогнаним и расељеним лицима, Нови Сад, Булевар Михајла Пупина број 25 и на број телефона 021/475 42 95** **или на сајту фонда** [**www.fondirpvojvodine.rs**](http://www.fondirpvojvodine.rs) **.**